Diari Oficial de la Generalitat Valenciana


Sumari del DOGV 8970, del 07-12-2020 (2020/10828)

Informació pública de la instal·lació i ús d'una xarxa de càmeres de vídeo i de reproducció d'imatges per al control, vigilància i disciplina del trànsit en vies de titularitat municipal, així com aprovació de fitxer.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8970

Data del DOGV
:   07-12-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/10118


Organisme emissor
:   Ajuntament de Busot

Tipus de document
:   Anunci

Informació pública de la instal·lació i ús d'una xarxa de càmeres de vídeo i de reproducció d'imatges per al control, vigilància i disciplina del trànsit en vies de titularitat municipal, així com aprovació de fitxer. [2020/10459]  
L'alcalde president de l'Ajuntament de Busot, amb data 24 de novembre de 2020 i Decret 2020-1297, ha dictat literalment la següent resolució:  
  
«Alejandro Morant Climent, alcalde president de l'Ajuntament de Busot (Alacant).  
Assumpte: instal·lació i ús d'una xarxa de càmeres de vídeo i de reproducció d'imatges per al control, vigilància i disciplina del trànsit en vies de titularitat municipal, així com aprovació de fitxer.  
  
Antecedents:  
El municipi de Busot té 33,84 km², compost d'un nucli urbà i 6 urbanitzacions independents i distants, així com una gran zona protegida de muntanya, i atractius turístics de rellevància, com les Coves del Canelobre, el Museu de Música Ètnica, o el Museu d'Enrique Lledó, per la qual cosa pateix un considerable volum de trànsit constant de vehicles, tant per a la circulació dels mateixos veïns com per la presència de visitants forans.  
Des de l'Ajuntament es considera que el número tan important de vehicles que circulen pel nostre municipi fa insuficients les tradicionals formes de regulació del trànsit i que això aconsella la incorporació d'un suport tecnològic per a les funcions de vigilància, control i regulació del trànsit que té encomanada la Policia Local. Per aquest motiu, l'Ajuntament ha decidit incorporar al seu servei la instal·lació i ús d'una xarxa de càmeres de vídeo destinades a la vigilància, control i disciplina de la circulació en el terme municipal de la seua competència.  
  
  
Consideracions jurídiques  
Primera. La disposició addicional huitena de la Llei orgànica 4/1997, de 4 d'agost, per la qual es regula la utilització de càmeres de vídeo per les forces i cossos de seguretat en llocs públics, estableix que «La instal·lació i ús de càmeres de vídeo i de qualsevol altre mitjà de captació i reproducció d'imatges per al control, regulació, vigilància i disciplina del trànsit s'efectuarà per l'autoritat encarregada de la regulació del trànsit, amb les finalitats previstes en el text articulat de la Llei sobre trànsit, circulació de vehicles de motor i seguretat viària, aprovat per Reial decret legislatiu 6/2015, de 30 d'octubre, i altra normativa específica sobre la matèria, i amb subjecció al que es disposa en les lleis orgàniques 3/2018, de 5 de desembre, de regulació del tractament automatitzat de les dades de caràcter personal, i 1/1982, de 5 de maig, de protecció del dret a l'honor, a la intimitat personal i familiar, i a la pròpia imatge, en el marc dels principis d'utilització de les mateixes previstes en aquesta llei».  
Segona. La disposició addicional única del Reial decret 596/1999, de 16 d'abril, pel qual s'aprova el Reglament de desenvolupament i execució de la Llei orgànica 4/1997, de 4 d'agost, per la qual es regula la utilització de càmeres de vídeo per les forces i cossos de seguretat en llocs públics, estableix, respecte al règim aplicable a les càmeres de vídeo per a la vigilància, control i disciplina del trànsit, que correspon a les administracions públiques amb competència per a la regulació del trànsit el fet d'autoritzar la instal·lació i ús dels corresponents dispositius.  
Tercera. La captació d'imatges a través de càmeres per al control i regulació del trànsit ha de complir els requisits exigits per l'LOPD.  
  
Els avanços tecnològics, singularment els vinculats a la captació d'imatges, suposen possibilitats d'intromissió en l'àmbit de la privacitat i intimitat, així com la limitació i vulneració del dret a l'autodisposició de les informacions que són rellevants per a cada persona. Per això, l'ordenament jurídic reconeix drets en aquest camp i estableix mecanismes per a la seua garantia. La Constitució espanyola, en l'article 18, reconeix com a dret fonamental el dret a l'honor, a la intimitat personal i familiar, i a la pròpia imatge, i estableix que «La Llei limitarà l'ús de la informàtica per a garantir l'honor i la intimitat personal i familiar dels ciutadans i el ple exercici dels seus drets».  
La seguretat i la vigilància no són incompatibles amb el dret fonamental a la protecció de la imatge com a dada personal, la qual cosa, en conseqüència, exigeix respectar la normativa existent en matèria de protecció de dades, amb la finalitat de mantindre, d'aquesta manera, la confiança de la ciutadania en un sistema democràtic.  
Les imatges es consideren dades de caràcter personal, en virtut del que s'estableix en l'article 4.1 del Reglament UE 2016/679 del Parlament Europea, de 27 d'abril de 2016, relatiu a la protecció de les persones físiques pel que fa al tractament de les seues dades personals, i l'article 5.1.f del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica de protecció de dades (LOPDGDD), que considera com a dada de caràcter personal la informació gràfica o fotogràfica.  
  
Quart. És competència de les administracions locals el que concerneix la creació, modificació o supressió de fitxers de dades de caràcter personal.  
Cinqué. L'article 52 del Reial decret 1720/2007, de 21 de desembre, disposa que la creació, modificació o supressió dels fitxers de titularitat pública només podrà fer-se per mitjà de disposició general o acord publicat en el butlletí oficial corresponent.  
  
En virtut de les consideracions anteriors, resolc:  
  
Primer  
La instal·lació i ús d'una xarxa de càmeres de vídeo i de reproducció d'imatges per al control, vigilància i disciplina del trànsit pel que fa a la normativa aplicable i les ordenances municipals d'aquest Ajuntament, i subjecta a les estrictes condicions fixades per la disposició addicional única de l'RD 596/1999, de 16 d'abril. La vigilància s'estendrà a les següents vies i/o interseccions:  
  
01 C/ FAISANES (CONTENIDORS)  
02 C/ AMETLER (ROTONDA POLICIA LOCAL)  
03 C/ TRAMUNTANA (CONTENIDORS)  
04 AV. LOS PATOS (PARADA AUTOBÚS)  
05 C/ SENYERA (CONTENIDORS)  
06 URB. PISNELLA (PARADA AUTOBÚS)  
07 C/ SENYERA (ENTRADA)  
08 C/ ALMOGÀVERS (ENTRADA)  
09 AV. LOS PATOS (ENTRADA)  
10 C/ FAISANES (EIXIDA)  
11 AV. CABEÇÓ D'OR (ENTRADA XIXONA)  
12 C/ EL COLLAO (ENTRADA)  
13 AV. CABEÇÓ D'OR (ENCREUAMENT C/ SERRA MARIOLA)  
14 C/ TRAMUNTANA (ENTRADA)  
15 CAMÍ PLA PARTIDORS (ENCREUAMENT CARRER DELS VENTS)  
16 C/ AMETLER (ROTONDA ENTRADA)  
17 C/ AMETLER (PORTA ENTRADA REGUARDA)  
18 C/ AMETLER (ZONA POLIESPORTIU)  
19 C/ AMETLER (ZONA LATERAL REGUARDA)  
20 CASA DE CULTURA (LATERAL ANTIGA CARRETERA AIGÜES)  
21 C/ AMETLER (ZONA POSTERIOR REGUARDA)  
22 C/ AMETLER (ZONA GOSSERA MUNICIPAL)  
23 CAMÍ LAS HUERTAS (ENCREUAMENT PLA PARTIDORS)  
24 CAMÍ PLA PARTIDORS (ENCREUAMENT FOIA PARRA)  
25 C/ AMETLER (AV. PAÍS VALENCIÀ)  
26 AV. CABEÇÓ D'OR (ENCREUAMENT C/ MAIGMÓ)  
27 AV. CABEÇÓ D'OR (ENCREUAMENT PENYAGOLOSA)  
28 AV. CABEÇÓ D'OR (CONTENIDORS)  
29 PLAÇA GENERALITAT VALENCIANA (ENCREUAMENT C/ DEL PAL)  
30 PÀRQUING CASAL TERCERA EDAT  
31 PÀRQUING CASA CULTURA (ZONA ENTRADA)  
32 C/ MAJOR (ZONA MÚSICA ÈTNICA)  
33 CARRER DEL PAL (ZONA PÀRQUING DAVALL DE LA GUARDERIA)  
34 CASA DE CULTURA ENTRADA  
35 CASA DE CULTURA ACCÉS LATERAL  
36 COVES DEL CANELOBRE PLAÇA EXTERIOR  
37 COVES DEL CANELOBRE TAQUILLES  
38 CENTRE DE VISITANTS ACCÉS  
39 COVES DE CANELOBRE ESCALES EXTERIOR  
40 C/ TRAMUNTANA (ENCREUAMENT AMB C/ MIGJORN)  
41 CARRER DEL PAL (ENFRONT DEL PÀRQUING GUARDERIA)  
42 PÀRQUING DE LES COVES DEL CANELOBRE  
43 C/ TRAMUNTANA (ENCREUAMENT AMB C/ PONENT)  
44 C/ RAVAL  
45 PÀRQUING C/ RAVAL  
46 PLAÇA DE L'AJUNTAMENT  
47 C/ NOU DEL DR. BROTONS  
  
  
Segon  
Crear el fitxer que consta en l'annex 1 d'aquesta resolució en compliment de la Llei orgànica 3/2018, de 5 de desembre de protecció de dades personals i garantia dels drets digitals i l'article 54.1 del Reglament que la desenvolupa.  
  
Tercer. Mesures de seguretat  
La custòdia, conservació i destrucció, en el seu cas, de les imatges captades per les càmeres, i que s'integra en el fitxer automatitzat que pel present decret es crea, compleix les mesures de seguretat i exigències establides en el Reial decret 1720/2007, de 21 de desembre, pel qual s'aprova el Reglament de desplegament de la Llei orgànica de protecció de dades (LOPDGDD), alhora que l'òrgan encarregat de la custòdia i de la resolució de sol·licituds d'accés i cancel·lació serà la Policia Local.  
  
  
Quart  
Publicar íntegrament el contingut de la present resolució en el Diari Oficial de la Generalitat Valenciana.  
  
Cinqué  
En compliment de l'article 55 del Reglament que desenvolupa la Llei orgànica 3/2018, de 5 de desembre de protecció de dades personals i garantia dels drets digitals, els fitxers seran notificats per a la seua inscripció en el Registre General de Protecció de Dades.  
  
Sisé  
Donar compte al Ple en la primera sessió que celebre i notificar-ho als departaments d'Informàtica i Policia Local.  
  
Seté  
El present acord entrarà en vigor l'endemà de la publicació en el Diari Oficial de la Generalitat Valenciana.  
  
Busot, 25 de novembre de 2020.- L'alcalde president: Alejandro Morant Climent.  
  
  
ANNEX I  
Fitxer: Videovigilància del trànsit rodat en vies de competència municipal.  
  
Primer. Identificació del fitxer  
1.1) Identificació del fitxer: «Videovigilància del trànsit rodat en vies de competència municipal», conjunt d'imatges digitals de persones usuàries, matrícules i vehicles que circulen per les vies objecte de control.  
1.2) Finalitat i usos previstos: control, vigilància i disciplina del trànsit per al que s'estableix en la normativa estatal de seguretat viària i ordenances municipals.  
  
Segon. Òrgans responsables del tractament  
Responsable del tractament. Ajuntament de Busot. Regidoria de Seguretat Ciutadana i Trànsit.  
Domicili del responsable. Pl. Ajuntament, núm. 1, 03585 Busot (Alacant).  
Delegat de protecció de dades a l'efecte de la present. La Prefectura del Cos de Policia Local de Busot  
Encarregat del tractament. Prefectura del Cos de Policia Local de Busot.  
Conservació de dades. Les seues dades seran conservades durant el període establit pel tractament, la legislació aplicable i els requeriments aplicables a la conservació d'informació per part de l'Administració pública.  
  
Tercer. Òrgan, servei o unitat davant el qual s'hauran d'exercitar els drets d'accés, rectificació, cancel·lació i oposició: Policia Local.  
  
Quart. Mesures de seguretat: nivell bàsic.  
  
Cinqué. Estructura bàsica del fitxer i sistema de tractament utilitzat:  
  
5.1. Estructura:  
Dades identificatives: Imatges.  
5.2. Sistema de tractament: fitxer automatitzat.  
  
Sisé. Col·lectius sobre els quals es pretén obtindre dades de caràcter personal o que resulten obligats a subministrar-los.  
6.1. Col·lectiu: persones usuàries de les vies, conductors i infractors.  
6.2. Procedència de les dades: la mateixa persona interessada.  
6.3. Procediment de recollida: captació mitjançant càmeres.  
  
Seté. Òrgans i entitats destinataris de les cessions previstes: les seues dades podran ser comunicats a les entitats públiques i/o altres forces de seguretat i administració de justícia en compliment de les seues competències.  
  
Huité. Drets. Es poden exercir pels afectats els seus drets d'accés, rectificació, supressió, oposició, limitació del tractament, portabilitat. Així mateix, poden dirigir-se a l'Autoritat de Control per a reclamar els seus drets.  
Per a exercir aquests drets, s'ha de dirigir una sol·licitud a l'Ajuntament de Busot (Alacant), per Registre d'Entrada, indicant «Responsable de Protecció de Dades».  
  
Nové. No hi ha prevista transmissió internacional de dades.  
Cosa que es publica, a fi de complir el mandat de la Llei orgànica 03/2018, de 5 de desembre, de protecció de dades de caràcter personal, i del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica de protecció de dades (LOPDGDD).